**Le Jeune Ahmed** (kirjaimellisesti ’Nuori Ahmed’) on Dardennen veljesten ohjaama vuonna 2019 ensi-iltansa saanut belgialainen draamaelokuva. Elokuva kertoo belgialaisesta maahanmuuttajataustaisesta pojasta, joka radikalisoituu. Elokuva sai ensi-iltansa vuoden 2019 Cannesin elokuvajuhlilla. *Le Jeune Ahmed* palkittiin Cannesissa parhaasta ohjauksesta.

Tuotanto
--------

Dokumenttielokuvilla aloittaneiden Dardennen veljesten ohjaama *Le Jeune Ahmed* käyttää ohjaajakaksikon muista elokuvista tuttuja keinoja. Elokuva on kuvattu pääosin käsivarakameralla. Useiden muiden veljesten elokuvien tavoin *Le Jeune Ahmed* on rakenteeltaan pelkistetty draama, joka keskittyy yhden ihmisen moraalisiin valintoihin. Taustalla on laajempi sosiaalisten ongelmien viitekehys. Tarinan ja Ahmedin taustoja ei kuitenkaan selitetä elokuvassa lainkaan.

Juoni
-----

Ahmed on nuori poika, joka kieltäytyy kättelemästä naispuolista opettajaansa, koska hänen uskonsa kieltää sen. Ahmed käy jihadia levittävän radikaalin imaamin moskeijassa. Hän on myös apulaisena imaamin pienessä sekatavarakaupassa. Ahmedin opettaja yrittää aloittaa koulussa arabian kielen oppitunnit, että nuoret muslimit oppisivat kieltä muualtakin kuin koraanista. Ahmed päättää yrittää puukottaa opettajaansa, mutta epäonnistuu.

Imaami käskee Ahmedia olemaan kertomatta mitään moskeijasta. Ahmed joutuu nuorisovankilaan ja siellä töihin maatilalle. Hän kertoo psykologille muuttuneensa ja pyytää saada tavata opettajansa. Hän valmistelee kuitenkin salassa opettajansa puukottamista teroitetulla hammasharjalla. Yritys kuitenkin epäonnistuu, sillä opettaja murtuu pelosta nähdessään Ahmedin ja tapaaminen keskeytyy.

Maatilalla työskentelee myös nuori tyttö, joka suutelee Ahmedia. Ahmed pyytää tyttöä kääntymään muslimiksi, koska muuten hän on tehnyt syntiä. Tyttö kieltäytyy. Matkalla maatilalta takaisin nuorisovankilaan Ahmed pakenee. Hän menee opettajansa kodin luokse, mutta putoaa yrittäessään kiivetä talon ulkoseinää opettajan asunnolle. Ahmed loukkaantuu vakavasti ja opettaja soittaa ambulanssin. Ahmed pyytää anteeksi opettajalta.

Näyttelijät
-----------

|  |  |  |
| --- | --- | --- |
|  Idir Ben Addi  | … |  Ahmed  |
|  Olivier Bonnaud  | … |  nuorisotyöntekijä  |
|  Myriem Akheddiou  | … |  Inès  |
|  Victoria Bluck  | … |  Louise  |
|  Claire Bodson  | … |  Ahmedin äiti  |
|  Othmane Moumen  | … |  imaami  |

Vastaanotto
-----------

Elokuva sai ensi-iltansa vuoden 2019 Cannesin elokuvajuhlilla. *Le Jeune Ahmed* palkittiin Cannesissa parhaasta ohjauksesta. Kansainväliset kritiikit olivat pääsääntöisesti hyviä. Elokuvaa pidettiin kuitenkin Dardennen veljesten välityönä. The Guardian -lehden Peter Bradhawn mukaan elokuva on vähäeleinen, eikä päästä katsojia Ahmedin ajatuksiin. Elokuvan kuitenkin pelastaa pääosan esittäjän intensiivisyys. New York Timesin A.O. Scott mielestä elokuvan kerronta on taloudellista ja tehokasta, mutta siitä puuttuu kuitenkin jotain, ehkä syvempi luotaus Ahmedin persoonallisuuteen.

Lähteet
-------

1. 1 2 3  Lanerva, Pekka: Young Ahmed *hiff.fi*.  4.10.2020. 33. Rakkautta & Anarkiaa.  Arkistoitu 29.11.2020. Viitattu 14.11.2020.
2. ↑  Young Ahmed *msfilmfestival.fi*. Midnight Sun Film Festival.  Arkistoitu 20.11.2020. Viitattu 14.11.2020.
3. 1 2  Scott, A.O.: ‘Young Ahmed’ Review: Fighting for the Soul of a Teenage Militant *www.nytimes.com*.  20.2.2020. New York Times. Viitattu 14.11.2020. (englanniksi)
4. ↑  Young Ahmed *www.rottentomatoes.com*. Rotten Tomatoes. Viitattu 12.11.2020. (englanniksi)
5. ↑  Young Ahmed *www.metacritic.com*. Metacritic. Viitattu 12.11.2020. (englanniksi)
6. ↑  Bradshaw, Peter: Young Ahmed review – subtle and timely tale of radicalisation *www.theguardian.com*.  20.5.2019. The Guardian. Viitattu 14.11.2020. (englanniksi)


|  |  |  |  |
| --- | --- | --- | --- |
| 

| * n
* k
* m
Dardennen veljesten ohjaamat elokuvat |
| --- |
|  |
| 
* *Falsch* (1987)
* *Teitä ajatellen* (1992)
* *Lupaus* (1996)
* *Rosetta* (1999)
* *Le fils* (2002)
* *Lapsi* (2005)
* *Dans l’Obscurité* (2007)
* *Le silence de Lorna* (2008)
* *Le Gamin au vélo* (2011)
* *Kaksi päivää, yksi yö* (2014)
* *Tuntematon tyttö* (2016)
* *Le Jeune Ahmed* (2019)

 |

 |